РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 16

от заседание на Комисия ”Професионална квалификация и 
информационни технологии”,
проведено на 14.05.2020 г.

Днес, 14.05.2020 г. /четвъртък/ от 10:00 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ-отсъства	
            
На заседанието присъстват експертните сътрудници на комисията: инж. Валери Михайлов – директор на дирекция „ИТСС“ и инж. Георги Бошнаков – главен експерт в дирекция „ИТСС“.

1.ОТНОСНО: Извлечение от пр. № 09/28.04.2020 г. от заседание на Комисия по правни въпроси към Пленума на ВСС относно изготвяне на проект на годишен доклад за дейността на Висшия съдебен съвет за 2019 г.

Комисия “Професионална квалификация и
информационни технологии”
Р Е Ш И :

1.1. ПРИЕМА отчетен доклад за дейността на Комисия „Професионална квалификация и информационни технологии” към Пленума на ВСС за 2019 г.
	1.2.  Изпраща доклада по т. 1.1. на Комисия по правни въпроси към Пленума на ВСС, по компетентност.

2.ОТНОСНО: Искане от административния ръководител на Районен съд – Луковит за осигуряване на средства за закупуване на 1 брой компютърна конфигурация, 1 брой уеб камера и 1 брой микрофон за компютър.

Комисия „Професионална квалификация и
информационни технологии”
Р Е Ш И :

2.1. Искането от административния ръководител на Районен съд – Луковит за осигуряване на средства за закупуване на 1 брой компютърна конфигурация, 1 брой уеб камера и 1 брой микрофон за компютър на обща стойност 1 154,18 лв. с ДДС е необходимо и неотложно във връзка с обявената извънредна епидемична обстановка и възможността за оптимизиране на процеса на правораздаване в електронна среда.
	2.2. Изпраща решението по т. 2.1 ведно с доклад на Комисия „Бюджет и финанси" към Пленума на ВСС, по компетентност.

Допълнителни точки:

3.ОТНОСНО: Правила и мерки за работа на съдилища в условията на пандемия, приети с решение на Съдийската колегия на Висшия съдебен съвет по протокол № 15/12.05.2020 г., раздел VI относно електронните услуги:
VI.3. Възлага на Комисия „Професионална квалификация и информационни технологии“ и Комисия “Бюджет и финанси“ към Пленума на ВСС да предприемат съответните действия за осигуряване на необходимата техника за създаване на електронни копия на делата (скенери от ново поколение и др.), с оглед изискванията на чл.360ж и чл.360з от Закона за съдебната власт.
								 
Комисия „Професионална квалификация и
информационни технологии”
Р Е Ш И :

	3.1. Приема за запознаване решение на Съдийската колегия на Висшия съдебен съвет по протокол № 15/12.05.2020 г., раздел VI.3 във връзка с Правила и мерки за работа на съдилища в условията на пандемия.
3.2. Във Висшия съдебен съвет няма налична техника и Комисия “Професионална квалификация и информационни технологии“ към Пленума на ВСС ще разглежда исканията за скенери приоритетно и при спазване на всички изисквания, с което продължава да работи по осигуряване на необходимата техника за създаване на електронни копия на делата.
3.3. Да се изпрати писмо до екипа по проект  „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“ със запитване, каква техника е предвидено да се закупи по проекта.
3.4. Да се изпрати за сведение на Съдийската колегия на Висшия съдебен съвет решението по т. 3.2. и отговорът от т. 3.3.

4.ОТНОСНО: Правила и мерки за работа на съдилища в условията на пандемия, приети с решение на Съдийската колегия на Висшия съдебен съвет по протокол № 15/12.05.2020 г., раздел VI относно електронните услуги:
„VI.4. Възлага на Комисия “Професионална квалификация и информационни технологии“ да организира в спешен порядък синхронизиране на работата на системата за електронно призоваване със стандартите на Р/ЕС/№910/2014 на Европейския парламент и Съвета, уреждащ електронното връчване на документи и електронната идентификация /timestamp service/, както и за надграждане на системата, чрез въвеждане на функционални промени, които да осигурят сигурното електронно призоваване.“
                                                   								 
Комисия „Професионална квалификация и
информационни технологии”
Р Е Ш И :

4.1. Приема за запознаване решение на Съдийската колегия на Висшия съдебен съвет по протокол № 15/12.05.2020 г., раздел VI.4 във връзка с Правила и мерки за работа на съдилища в условията на пандемия.
4.2. Възлага на дирекция „ИТСС“ в кратък срок да подготви проект на документи за провеждане на пазарно проучване за надграждане на Системата за електронно съобщаване и призоваване.

5.ОТНОСНО: Правила и мерки за работа на съдилища в условията на пандемия, приети с решение на Съдийската колегия на Висшия съдебен съвет по протокол № 15/12.05.2020 г., раздел VI.5 относно електронните услуги:
„VI.5. Възлага на Комисия “Професионална квалификация и информационни технологии“ към Пленума на ВСС да организира за периода до въвеждане на ЕИСС оторизиран достъп на съдиите до електронните копия на съдебните дела в ЕПЕП.“
Единният портал за електронно правосъдие поддържа два типа потребители – физически лица и адвокати.

Комисия „Професионална квалификация и
информационни технологии”
Р Е Ш И :

5.1. Приема за запознаване решение на Съдийската колегия на Висшия съдебен съвет по протокол № 15/12.05.2020 г., раздел VI.5 във връзка с Правила и мерки за работа на съдилища в условията на пандемия.

5.2. Възлага на дирекция „ИТСС“ да проучи и докладва на комисията възможностите за оторизиран достъп на съдиите до електронните копия на съдебните дела в ЕПЕП.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /П/

КАЛИНА ЧАПКЪНОВА